Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12263

a) közölnie kell minden egyes Szerződő Állammal, - mely a 4. 2. 3. a) pont szerint értesítette a Tervező Államot arról, hogy a légijárművet saját lajstromába felvette, és kérésre bármely más Szerződő Állammal,- bármilyen általánosan alkalmazható információt, melyet szükségesnek ítéltek meg a légijármű folyamatos légialkalmassága szempontjából, beleértve annak hajtóműveit és légcsavarjait (ahol alkalmazható), valamint a légijármű biztonságos üzemeltetésére vonatkozó információkat ( a továbbiakban: a folyamatos légialkalmasság kötelező információi), valamint tájékoztatást a Típusalkalmassági Bizonyítvány felfüggesztéséről, vagy hatályon kívül helyezéséről. Megjegyzés.- 1. A „folyamatos légialkalmasság kötelező információi” fogalom szándék szerint magába foglalja a módosítás, az alkatrész cserék kötelező követelményeit, vagy a légijármű felülvizsgálatát és az üzemeltetési korlátozások és eljárások módosítását. Az információk közül ez olyan jellegű, melyet a Szerződő Államok légialkalmasság direktívái formában adnak ki. Megjegyzés.- 2. Az Üzemeltetésben lévő Légijárművek Folyamatos Légialkalmassága (95. számú Körlevél) biztosítja azokat a szükséges információkat, melyek elősegítik a Szerződő Államoknak más Szerződő Államok illetékes hatóságaival való kapcsolatfelvételét az üzemeltetésben lévő légijárművek folyamatos légialkalmasságának fenntartása céljából.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes